Kamu bisa jelasin ke aku soal Perakam pita dalam bahasa melayu?

Bagi sistem pita yang digunakan untuk data komputer, lihat pemacu pita.

Satu perakam pita, dek pita atau mesin pita audio adalah peranti penyimpanan audio yang merekodkan dan memainkan semula bunyi, termasuk suara percakapan, yang biasanya menggunakan pita magnet, sama ada digulung pada gelendong atau dalam bentuk kaset, sebagai simpanan. Dalam bentuk hari ini, ia merakamkan isyarat turun naik dengan menggerakkan pita melalui kepala pita yang mengutubkan medan magnet dalam pita berkadaran dengan isyarat audio. Alat perakam pita termasuk dek pita gelendong ke gelendong dan dek kaset.

Penggunaan pita magnet untuk rakaman bunyi bermula sekitar 1930. Pita bermagnet mengubah kedua-dua industri penyiaran radio dan rakaman muzik. Ia memberikan artis dan pengeluar kuasa untuk merakam dan merakam semula rekod audio dengan kehilangan kualiti yang rendah serta mengedit dan menyusun semula rakaman dengan mudah. Teknologi rakaman alternatif pada era tersebut, cakera transkripsi dan perakam wayar , tidak mampu menyaingi tahap kualiti dan fungsi pada tahap yang serupa. Disebabkan beberapa peningkatan awal meningkatkan fideliti bunyi yang dihasilkan semula, pita magnetik memberikan kualiti rakaman analog tertinggi yang ada. Walau bagaimanapun, pada dekad pertama abad ke-21, pita magnetik analog kebanyakannya telah digantikan dengan rakaman teknologi digital bagi tujuan kebanyakan rakaman bunyi.

Sebelum pembangunan pita magnet, perakam wayar magnetik telah berjaya mempamerkan konsep rakaman magnetik, tetapi ia tidak pernah menawarkan kualiti audio yang setanding dengan rakaman dan penyiaran piwaian lain pada masa itu. Sesetengah individu dan organisasi membangunkan kegunaan inovatif bagi perakam wayar bermagnet manakala yang lain menyelidik teknologi variasi. Satu perubahan penting adalah pemakaian bedak oksida pada jalur kertas yang panjang. Ciptaan Jerman ini merupakan permulaan rentetan inovasi yang panjang yang telah membawa hingga perakam pita magnet pada hari ini.